ปตท.ไปโลด
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด
21 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด
โดย....นายกระทิง &amp; หญิงฟลอร์ 
 




หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด
...ตลาดหุ้นวันศุกร์ที่ผ่านมา แม้จะมีแรงขายทำกำไรออกมาบ้าง แต่แนวโน้มยังสดใสต่อเนื่องถึงสัปดาห์นี้ ดัชนีปิด 1,040.45 จุด ทะยาน 8.84 จุด ...ต่างชาติกลับมาซื้อหนัก 1,868 ล้านบาท
...ตลาดหุ้นโลกสินค้าโภคภัณฑ์ดี๊ด๊า ทองพุ่งทำนิวไฮ ยางดีดขึ้นกว่า 10% ขานรับข่าวเฟดอัดฉีด 6 แสนล้านเหรียญสหรัฐ ดัชนีหุ้นไทยจ่อ 1,050 จุด วอลุมบวมขนาดนี้ แต่ไม่มีหุ้นตัวใหม่ถูกจับขัง (แคชบาลานซ์) 
...หุ้นพลังงาน โดยเฉพาะครอบครัว ปตท. (PTT) เป็นพระเอกต่อ ราคายังห่างไกลเป้า
...หุ้นหลักทรัพย์ (บล.) ถูกหยิบมาเก็งกำไร โดยเฉพาะ บล.บัวหลวง (BLS) เสียงเชียร์หนาหู ปันผลหรู ราคาหุ้นยังขยับไม่มาก “พิเชษฐ สิทธิอำนวย” กรรมการผู้อำนวยการ แย้มปีนี้กำไรพุ่ง แค่ 9 เดือนโกยมาแล้ว 286 ล้านบาท สูงกว่าปีที่แล้วทั้งปี
...แนเชอรัล พาร์ค (NPARK) มีเฮ! ศาลอุทธรณ์พิพากษาแก้ศาลชั้นต้น ให้ธนาคารสินเอเซีย ลดดอกเบี้ยจาก 21% ต่อปี นับจากวันที่ 1 ก.ย. 2539 เหลือ 15.5% ต่อปี นับจากวันที่ 17 ส.ค. 2544 ดอกเบี้ยที่ลดลงประมาณ 393 ล้านบาท จะตีกลับมาเป็นรายได้ในเร็วๆ นี้ หลังจากตั้งสำรองหนี้เงินต้นและดอกเบี้ยรวม 780 ล้านบาท ไปเรียบร้อยแล้ว อย่างนี้ผลงานดีขึ้น น่าจะขายหุ้น 1 สตางค์ง่ายขึ้น